[{"text_idx": "#000000", "text": "Tallinna kesklinnas, Kristiine ristmiku servas on viimastel maikuu na\u0308dalavahetustel na\u0308htud tegutsemas kaitseliitlaseid. Mo\u0308o\u0308dunud laupa\u0308eval, 29 mail, jo\u0303udis see vo\u0303imalus ka Kalevi malevkonna vo\u0303itlejateni. Toimus linnalahingu o\u0303ppus 35 osalisega ja airsoft relvadega. Ja kus mujal oleks parem selle lahinguliigi pidamist harjutada kui vo\u0303imalikult realistlikes oludes, just mida pakkus meile endine Kristiine Linnaosa Valitsuse hoone, mille sees ning u\u0308mber o\u0303ppus la\u0308bi viidi."}, {"text_idx": "#000001", "text": "Kuna ajad on olnud keerulised, mille to\u0303ttu ei ole kompanii vo\u0303itlejad just mitte eriti aktiivselt kokkuto\u0308o\u0308tamist harjutada saanud, oli o\u0303ppus planeeritud ko\u0303ikidele osalejatele jo\u0303ukohaseks ehk alustati pa\u0308ris algusest. Lisaks kogenumatele vo\u0303itlejatele osales o\u0303ppusel ka va\u0308rskelt Kaitseliiduga liitunud liikmeid ning ka naiskodukaitsjaid Kalevi jaoskonnast, kellest nii mo\u0303nedki hoidsid relva ning osalesid va\u0308ljao\u0303ppeu\u0308ritusel pa\u0308ris esimest korda. See oli hea vo\u0303imalus vanadel olijatel varem o\u0303pitut u\u0308le korrata ning uutel liikmetel ka jo\u0303ukohases tempos kaasa o\u0303ppida."}, {"text_idx": "#000002", "text": "Enne kui vo\u0303itlejad hoone ustest ja akendest seda vastase ka\u0308est tagasi vo\u0303tma suundusid, oli vaja selgeks teha vo\u0303i meenutada olulisemad po\u0303himo\u0303tted- mis, miks, kuidas ja millal? On to\u0303ena\u0308oline, et konflikti korral on kaitseliitlastel vaja so\u0303dida just linnastatud alal, kus asuvad ta\u0308htsamad taristuobjektid ning juurdepa\u0308a\u0308s vajalikele ressurssidele. Selleks on vaja kaitseliitlasel teada, kuidas peaks ta lahingusse suundudes va\u0308lja na\u0308gema, milline varustus on hoonestatud alal so\u0303dimisel ha\u0308davajalik ning milliseid esemeid, ka tunnuseid vormil, oleks pigem mo\u0303istlik va\u0308ltida, et vastase ka\u0308tte vangi sattudes vo\u0303imalikult va\u0308he olulist infot tahtmatult edasi anda. U\u0308le korrati ka po\u0303hilised relvadrillid ning esmaabivo\u0303tted."}, {"text_idx": "#000003", "text": "Kuna o\u0303ppuse po\u0303hieesma\u0308rgiks oli vastase poolt u\u0308levo\u0303etud hoonele la\u0308henemine, sellesse sisenemine ning tagasi vo\u0303tmine, harjutati la\u0308bi ko\u0303ik olulised etapid: ettevalmistus ja planeerimine, hoonele la\u0308henemine, sisenemine erinevatel viisidel ustest ja akendest, treppidel liikumine, koridoride valvamine, ruumide puhastamine, omavaheline side ja ma\u0308rguanded, vajadusel taganemine, vastase pantvangistamine, tegelemine haavatute ja surnutega jne."}, {"text_idx": "#000004", "text": "Kinnitust sai, et linnalahing on paratamatult u\u0308ks keerulisemaid ja adrenaliinirohkemaid lahinguliike, seda just oma rohkete pimealade ja ettearvamatuste to\u0303ttu, sest ebameeldivad u\u0308llatused vo\u0303ivad oodata vo\u0303itlejat iga nurga taga. Et aga sellise u\u0308lesande ta\u0308itmisel edukas olla, on vaja, et u\u0308ksus oleks ha\u0308sti kokku harjutanud ning va\u0308ga oluline on aktiivne infovahetus. Iga vo\u0303itleja peab teadma oma rolli ja u\u0308lesannet ning oskama teha koosto\u0308o\u0308d, aga ka iseseisvalt mo\u0303telda ja vajadusel otsustavalt tegutseda. Oluline on tegutseda kiirelt, aga mitte tormakalt, pu\u0308sida koos, st ka fu\u0308u\u0308silises kontaktis omadega, ja tegutseda u\u0308hise eesma\u0308rgi nimel, unustamata seejuures a\u0308ra, et linnatingimustes so\u0303dides on iga vo\u0303itleja peamine u\u0308lesanne julgestada temale endale ko\u0303ige ohtlikumat suunda. Paratamatus on, et olud muutuvad selle lahinguliigi puhul pidevalt ja no\u0308 ohtlik ala kipub olema 360 kraadi u\u0308mber vo\u0303itleja."}, {"text_idx": "#000005", "text": "Olulised oskused ja ma\u0308rkused, mida tasub treenida, et olla hea linnavo\u0303itleja: hea varustus ja selle o\u0303ige paigutus, kiire relva ka\u0308sitsemisoskus, sh oskus kasutada laskmisel ka teist o\u0303lga, hea fu\u0308u\u0308siline vorm ja vastupidavus, initsiatiivikus ja julgus."}, {"text_idx": "#000006", "text": "Instruktorid tegid head to\u0308o\u0308d ning ka o\u0303ppusel osalejatele jagasid nad vaid kiiduso\u0303nu. Kuigi varasematel linnalahingu o\u0303ppustel"}, {"text_idx": "#000007", "text": "oleme mo\u0303ningaid toiminguid ka teisel viisil teinud, on selge, et ei olegi olemas u\u0308ht ja ainuo\u0303iget taktikalist lahendust, vaid mitmeid erinevaid vo\u0303imalusi, sest ka olukord on alati erinev. Seda enam oli hea na\u0308ha ja harjutada ka varasemast veidi erinevaid viise tegutsemiseks.\nO\u0303ppuse o\u0303hkkond oli meeldiv ja vo\u0303itlejad va\u0308ga motiveeritud. Eriti va\u0308ljapaistvalt initsiatiivikad, vastuvo\u0303tlikud ja o\u0303pihimulised olid meie va\u0308rsked liikmed, mida na\u0308ha oli suur ro\u0303o\u0303m!"}]